                                                              ZAPISNIK

3. sjednice VMO Donje Svetice održane  u ponedjeljak 16.8. 2021. u 18 sati.

 u prostorijama mjesne samouprave Mjesnog odbora Volovčica, Kriška 20.

Prisutni članovi vijeća:

1. Valentina Bedeković

2. Milena Žganjer

3. Goran Radovanović

4. Davor Nikolić

5. Filip Marić

6. Mirko Tomić

7. Dijana Požgaj

Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice:

Pozdravlja sve vijećnike Vijeća Mjesnog odbora Donje Svetice. Zahvaljuje svima na dolasku.

U kratkim crtama obrazlaže zaključke sa zadnje sjednice.

Daje prijedlog zapisnika s 2. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednice,Vijeće jednoglasno utvrđuje

Dnevni red:

1. Donošenje mišljenja / zaključka o Nacrtu prijedloga Odluke o izmjenama i dopunama Odluke o davanju u zakup  i    na   drugo korištenje površina javne namjene. 

            2.   Donošenje mišljenja / zaključka o Prijedlogu odluke o izmjeni Odluke o naknadi     predsjednicima, potpredsjednicima i članovima vijeća   gradskih četvrti i vijeća mjesnih odbora.

3.
Donošenje zaključka o prijedlogu imenovanja vijećnika iz vašeg VMO za člana /članicu školskog odbora

3.  Aktualna   komunalna problematika.
            4.  Razno: Izvješća, pitanja i prijedlozi.
1.Točka dnevnog reda je donošenje mišljenja / zaključka o Nacrtu prijedloga Odluke o izmjenama i dopunama Odluke o davanju u zakup  i    na   drugo korištenje površina javne namjene. Predsjednica izlaže Nacrt prijedloga. Nitko od vijećnika se nije javio za raspravu, pa predsjednica otvara glasovanje.

            Prijedlog je prihvaćen jednoglasno.
Zaključak: Vijeće donosi pozitivno mišljenje o  Nacrtu prijedloga Odluke o izmjenama i dopunama Odluke o davanju u zakup  i    na   drugo korištenje površina javne namjene.

2.  Točka dnevnog reda je donošenje mišljenja / zaključka o Prijedlogu odluke o izmjeni Odluke o naknadi     predsjednicima, potpredsjednicima i članovima vijeća   gradskih četvrti i vijeća mjesnih odbora.
Vijećnik Mirko Tomić pita jesu li smanjene naknade i vijećnicima Gradske skupštine ili samo Gradskim četvrtima i mjesnim odborima i koliku su njima smanjene (u postotku), jer su naknade VMO i VGČ smanjene za 40%, a za njih ne znamo.

S obzirom na trenutne mjere štednje u gradu, vijećnici se slažu sa smanjenjem naknada, ali nadaju se da će se u budućnosti od vijećnika tražit veći angažman i da će se financijski uvjeti u gradu popraviti, a da će u skladu s time rasti i vijećničke naknade.
Također, s točkom oko neisplate cijele naknade za vijećnika koji ne prisustvuje sjednici, smatramo da bi možda bilo dobro da se na neki način omogući vijećnicima da u slučaju objektivne spriječenosti prisustvuju elektronskim putem. Naime, moguće je da je vijećnik doista spriječen ili bolestan, a inače je kroz cijeli mjesec aktivan u vijeću, pa možda neprisustvovanje sjednici nije dovoljan kriterij za neisplatu honorara..

Predsjednica Valentina misli da bi se možda trebali uvesti i drugi kriteriji za visinu honorara vijećnika. Vijećnik Davor smatra da bi to moglo ostavljati prostora za zloupotrebe.

Vijećnik Goran Radovanović smatra da bi bilo dobro da se o naknadama konzultira sa samim vijećnicima.

Nakon rasprave slijedi glasovanje. Mirko Tomić i Filip Marić su protiv, a ostali su za.

Zaključak: Vijeće Mjesnog odbora Donje Svetice daje pozitivno mišljenje o prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
3. Točka dnevnog reda: 

Donošenje zaključka o prijedlogu imenovanja vijećnika iz vašeg VMO za člana /članicu školskog odbora. Jedina osnovna škola na području MO Donje Svetice je Fran Krsto Frankopan. S obzirom na to da je predsjednica ovlaštena da samostalno odabere  predstavnika Vijeća u školskom odboru, predsjednica obavještava Vijeće da je odabran vijećnik Goran Radovanović, jer ispunjava sve uvjete, ima visoko obrazovanje, socijalni je pedagog i radi u obrazovnom sustavu te je prihvatio angažman. Predsjednica obavještava Vijeće o odluci. Razgovaralo se i o javnim pozivima za članove školskih odbora. Neki vijećnici planiraju se prijaviti na te natječaje. Predsjednica pojašnjava da za taj natječaj vrijedi načelo teritorijalnosti, te da se vijećnici jednog MO ne bi trebali javljati na natječaje na području svog Mjesnog odbora, ali mogu na ostale.
Vijećnik Mirko Tomić kaže da bismo trebali saznati na koji način se biraju odbori drugih ustanova na području našeg mjesnog odbora, a koji su u nadležnosti grada, poput vrtića, domova zdravlja, domova umirovljenika i slično.

Potpredsjednica Milena Žganjer izražava svoje nezadovoljstvo kriterijem izbora koji zahtijeva visoku stručnu spremu, a na temelju svog dugogodišnjeg iskustva u školskim odborima i vijećima, gdje je ta stručnost bila irelevantna.
Zaključak: Odlukom predsjednice Vijeća, VMO Donje Svetice predlaže vijećnika Gorana Radovanovića za predstavnika Vijeća u školi Fran Krsto Frankopan.
Zaključak: Vijeće će zatražiti da mu se dostave podaci o tome na koji način se biraju odbori ustanova na području našeg mjesnog odbora, a koji su u nadležnosti grada i mjesne samouprave, poput vrtića, domova zdravlja, domova za starije i nemoćne i sportskih klubova.
4.  točka dnevnog reda: Aktualna   komunalna problematika.

     
4.1.. premještanja kontejnera za zgrade Dugoselskoj 10 i 12

Na 2. sjednici VMO Donje Svetice, a nakon brojnih pritužbi stanara Dugoselske 10 i 12, doneseni su sljedeći zaključci:

1) Da se Dugoselska uvrsti u redoviti plan čišćenja

2) Hitna sanacija pukotina i ulegnuća asfalta u Dugoselskoj ulici

3) Kompletna obnova gornjeg sloja asfalta

4) Postava prometnog znaka “Zona 30 km/h na raskrižju Hrebinečka-Dugoselska, kao i postavu horizontalne signalizacije iscrtavanjem znakova na voznom traku zona 30. 
Zaključak: Nastavno na 4. zaključak s prošle sjednice, vijeće traži mišljenje od za to zaduženih gradskih ureda o postavljanju ogledala kod broja 24, vidljivog iz obje ulice, te ogledala na raskrižju Lonjičke i Vukovarske, kod kućnog broja 31.
5) Vijeće raspravlja o kontejnerima zgrada Dugoselske 10 i 12 i donosi zaključak da se kontejneri, koji se sada nalaze na cesti preko puta trebaju maknuti s kolnika zbog sigurnosti prometa. Razgovarat ćemo  s predstavnikom stanara Goranom Bašićem popričati o mogućim rješenjima.
Potpredsjednica Milena Žganjer smatra da se treba pokrenuti izmjena zakona o odvozu mješovitog otpada, po kojem je ostala količina od 40 litara po domaćinstvu, a nakon odvajanja otpada to više nije razumno, nego je potrebno smanjiti na npr. 30 litara. Time bi se smanjio broj kontejnera za mješoviti otpad na ulicama.

U ovom slučaju bi se također smanjenjem broja kontejnera koji su suvišni olakšalo rješavanje problema preostalih kontejnera. 
Zaključak: Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da se od Podružnice Čistoća zatraži da se kontejneri, koji se sada nalaze na cesti preko puta trebaju maknuti s kolnika zbog sigurnosti prometa.

4.2.. Potpredsjednica Milena Žganjer izvještava o rješavanju nekih komunalnih problema

sa Zrinjevcem, u kojoj traži uklanjanje raslinja sa pješačke staze na potezu Ul. grada Vukovara ( između Donjih Svetica i Ivanićgradske), orezivanje grma na javnoj površini blizu Dugoselske 12 i zgrade Lonjička 2, sadnju 2 stabla uz Vukovarsku ulicu i zatrpavanje rupa u parku 99. Brigade.

Milena Žganjer uputila je zahtjev Zrinjevcu da se hitno makne sa pješačke staze raslinje koje je nabujalo i ometa siguran prolaz pješaka i biciklista na potezu Ul. grada Vukovara ( između Donjih Svetica i Ivanićgradske). Objekt u Lipničkoj 16 koji je na fotografijama je godinama zapušten i nitko ga ne održava i već nekoliko puta je prijavljivana kao neodržavana no izgleda da nema vlasnika pa će se ista preporučiti za rušenje i zbog sprječavanja širenja zaraza jer su iz nje primjećeni štakori. Upućujem Zrinjevcu poziv da očisti raslinje koje je prešlo na pješački dio zbog sigurnosti pješaka jer je staza sada smanjena na pola.

12. kolovoza, javljeno joj je da će podružnica Zrinjevac obaviti uklanjanje raslinja koje ometra prolaz pješaka i biciklista. Također će orezati grm blizu Dugoselske 12 i zgrade Lonjička 2. Sadnju će obaviti u jesenskom periodu po Rješenju Odsjeka za zelene površine, u kojem je predviđeno jedno stablo iste vrste. 2 rupe u Parku 99.brigade zatrpat će sipinom. Ukoliko se problem bude ponavljao, potrebno je kontaktirati nadležne službe koje održavaju fontane.Gore spomenute radove izvršit će idući tjedan.

Milena je također izvijestila da su djelatnici Čistoće su prošli tjedan očistili stepenice od korova i dijelove ceste.

4.3 Milena je također zatražila i čišćenje slivnika od Vodoopskrbe i odvodnje, kako je i zaključeno na 2. sjednici VMO-a.
5.  Razno: Izvješća, pitanja i prijedlozi.

1. Razmatranje prostora u Domu za umirovljenike Pešćenica. 
Saznali smo da bi mogli dobiti prostor u Domu za umirovljenike Peščenica. Prostor je bio u natječaju ( u prilogu) i nitko se nije javio da ga zanima i dalje je nekorišten i ne služi ničemu, a nama bi itekako bio koristan. Natječaj je tada poništen.
Navedeni dnevni boravak ima poseban ulaz i svoj toalet i tamo bi mogli svašta lijepoga organizirati osim naših sjednica i dežurstava.
Vijećnik Mirko Tomić postavio je pitanje je li to trajno rješenje za MO Donje Svetice i d da je potrebno provjeriti hoćemo li imati mogućnost korištenje prostora u slučaju ponovne pandemije, s obzirom na to da se nalazi u Domu za starije osobe.
Prostor navodno ima odvojen ulaz, ali svejedno ga sada nije bilo moguće vidjeti, zbog koronamjera.

Predsjednica zato predlaže da Vijeće donese sljedeći zaključak:
Zaključak: Vijeće Mjesnog odbora Donje Svetice  razmotrit će najam prostora u Domu za starije i nemoćne Pešćenica i ako je prikladan za naše potrebe, izvijestit će Vijeće Gradske četvrti Peščenica-Žitnjak o tome, i ako bude odgovarao isti će uzeti u najam.. Potrebno je pogledati prostor i započeti razgovor s upravom Doma.

Zaključak je prihvaćen jednoglasno.

6. Očuvanje drvoreda uz ulicu Donje Svetice
Na prošloj sjednici Vijeće Mjesnog odbora Donje Svetice otvorena je tema drvoreda topola u ulici Donje Svetice, koji se proteže od zgrade Ministarstva obrazovanja do raskrižja s Planinskom, kod gradilišta novog Kauflanda.
Te topole su problematične jer podižu nogostup i još više zbog toga što smetaju alergičnim osobama svojim mucicama u proljeće. Nalaze se na katastarskoj čestici u javnom vlasništvu, kat. čestica 4327/9, ili na nerazvrstanoj cesti, ulica Donje Svetice, kat čestica 4327/1.
Pored tih čestica je na jednom dijelu, bližem Planinskoj, Kaufland. To je čestica 2208/4.

Međutim, po ljetu su izvor dragocjenog hlada, i u dogovoru s predsjednikom Gradske četvrti, zaključili smo da se trebaju sačuvati do kad je god moguće, i da, ako je moguće, treba lobirati kod Kauflanda da oko svog centra posade još stabala.

Održali smo  sastanak s predstavnikom Kauflanda. Oni imaju koncesiju za korištenje tog javnog pojasa između ceste i njhove parcele. Na njoj ne smiju ništa graditi, ali smiju je uređivati, a grad u bilo kojem trenutku može tražiti raskidanje koncesije, u slučaju da će krenuti u proširenje ceste.

Taj ugovor nismo dobili na uvid, zatražila sam ga preko Gradske četvrti.

Inače su iz Kauflanda bili vrlo susretljivi i poslali sve podatke o tome koja bi stabla srušili, i njih nije toliko puno. Također su spremni pričekati da Zrinjevac izađe na teren i provjeri treba li ipak sačuvati još neka stabla. Međutim, neće biti toliki problem ni ako sruše sve što su naumili, jer toga nije toliko puno. Važnije je da  ih nagovorimo da posade još stabala na zelenim površinama koje planiraju urediti.

Uputila sam sve na Gradsku četvrt i oni su tražili očitovanje od Gradskog ureda za prostorno uređenje, izgradnju grada, graditeljstvo, komunalne poslove i promet i od Zrinjevca, gdje su prvi odgovorili da nisu nadležni za to, a odgovor od Zrinjevca još čekamo.
Sjednica je završila u 20:40 h.
KLASA: 026-02/21-002/1385
URBROJ:251-06-11-1103-21-2

Zagreb, 16. kolovoza 2021.









Predsjednica
Vijeća Mjesnog odbora 

       Donje Svetice

Valentina Bedeković, v.r. 
